open-index/open-wikipedia-markdown huggingface dataset:
Ασμοδαίος

Ο **Ασμοδαίος** (, *«Ασμεντάι»*) είναι ένας βασιλέας των δαιμόνων στις αβρααμικές θρησκείες μα όχι στα κύρια δογματικά κείμενα. Είναι γνωστός κυρίως από το βιβλίο του Τωβίτ. Αναφέρεται επίσης σε ορισμένους ταλμουδικούς θρύλους και στη δαιμονολογία, ως ηγετική μορφή κατά την κατασκευή του ναού του Σολομώντα. Κατά τη γνώμη πολλών ακαδημαϊκών, θρύλοι για τον Ασμοδαίο προέρχονται από το ζωροαστρισμό, και ενσωματώθηκαν στον ιουδαϊσμό (και επομένως και στον Χριστιανισμό) κατά την κυριαρχία των Αχαιμενιδών Περσών στους Ιουδαίους.

Ο Ασμοδαίος είναι ένας από τους τέσσερις πρίγκιπες της Κόλασης, και ειδικότερα αυτός που κυβερνά τις ανατολικές περιοχές. Ως δαίμονας της λαγνείας φέρεται ως υπεύθυνος για τη διαστροφή των σεξουαλικών επιθυμιών των ανθρώπων, όπως φαίνεται κυρίως στο βιβλίο του Τωβία. Φέρεται, επίσης, ότι είναι εδώ στη Γη μετά από εκατομμύρια χρόνια στην Κόλαση. Στην εβραϊκή και ισλαμική θρησκεία είναι ο βασιλιάς των δαιμόνων (Shedim/Jinn). 

## Ετυμολογία του ονόματος
Το όνομα Ασμοντάι (Asmodai) πιστεύεται ότι προέρχεται από την αβεστική σύνθετη λέξη **aēšma-daēva*, όπου *aēšma* σημαίνει «οργή» και *daēva* σημαίνει "«δαίμων»" ή "«θεία ύπαρξη»". Ενώ το *daēva aēšma* ως δαίμονας της οργής του ζωροαστρισμού είναι καλά τεκμηριωμένο ως τέτοιο, το σύνθετο *aēšma-daēva* δεν πιστοποιείται στη συγκεκριμένη γλώσσα. Είναι παρ' όλα αυτά πιθανό ότι υπήρχε τέτοια μορφή και η ύπαρξή της αντικατοπτρίζεται στο βιβλίο του Τωβία ως Ἀσμοδαῖος) και στο Ταλμούδ ως «Ασμμεντάι» (אשמדאי). 

## Παραπομπές σημειώσεις


## Εξωτερικοί σύνδεσμοι
* 

Κατηγορία:Δαίμονες
Κατηγορία:Ζωροαστρισμός
Κατηγορία:Ιουδαϊσμός
Κατηγορία:Παλαιά Διαθήκη
Θύσανοι

thumb|right|300px|Θύσανοι
Οι **Θύσανοι** (*Cirrus*) αποτελούν επίσημη κατηγορία νεφών, σύμφωνα με τον Άτλαντα νεφών που εξέδωσε το 1957 ο W.M.O. η χρήση των οποίων γίνεται από τους μετεωρολόγους και απ΄ όλα τα Γραφεία Καιρού του Κόσμου.

Ως Θύσανοι χαρακτηρίζονται τα ανώτερα λευκά νέφη που φαίνονται σαν μεταξωτά. Μοιάζουν σαν οριζόντια λευκά φτερά ή σαν δέσμη από λεπτά και λευκά νήματα ή και σαν αλογοουρές. Πριν από την ανατολή και την δύση του Ηλίου έχουν χρώμα κιτρινοκόκκινο και όταν ο Ήλιος βρεθεί κάτω από τον ορίζοντα παίρνουν χρώμα καφέ. Είναι τόσο λεπτοί που αν βρίσκονται μπροστά από τον δίσκο του Ήλιου οι ακτίνες του δεν εξασθενούν. Όταν παρασύρονται από τους ανέμους γίνονται κατσαροί. Οι Θύσανοι σχηματίζονται σε ύψος 8.000 - 12.000 μέτρων με μικρή σχετικά οριζόντια έκταση. Αποτελούνται εξ ολοκλήρου από παγοκρυστάλλους. Με τα χαρακτηριστικά τους αυτά γνωρίσματα εύκολα ξεχωρίζουν από τα θυσανοστρώματα και τα υψιστρώματα. Η διεθνής σύντμησή τους είναι **Ci**.

Κατηγορία:Νέφη
Θυσανοσωρείτες

Οι **θυσανοσωρείτες** (*Cirrocumulus*) αποτελούν επίσημη κατηγορία νεφών, σύμφωνα με τον Άτλαντα νεφών που εξέδωσε το 1957 ο W.M.O. η χρήση των οποίων γίνεται από τους μετεωρολόγους και απ΄ όλα τα Γραφεία Καιρού του Κόσμου.

Οι θυσανοσωρείτες είναι λεπτά και λευκά νέφη που δεν δημιουργούν σκιές. Έχουν γενικά σχήμα σφαιρικό και μοιάζουν πολύ με μικρά κύματα σε σειρές. Όταν είναι πολλά μαζί και κοντά μεταξύ τους μοιάζουν και σαν κοπάδι από πρόβατα. Συχνά σχηματίζουν και σειρές από ρυτίδες ή σαν τους κυματισμούς που παρουσιάζει η λεπτή άμμος του βυθού κοντά στις ακτές. Αποτελούνται από λεπτούς παγοκρυστάλλους και βρίσκονται σε ύψος 6.000-12.000 μέτρα (όπως και οι θύσανοι). Πάντως σπάνια οι μετεωρολόγοι παρατηρούν θυσανοσωρείτες γιατί απλά σπάνια δημιουργούνται. Ιδιαίτερη πάντως προσοχή απαιτείται στη παρατήρησή τους επειδή μοιάζουν πολύ με τους «υψισωρείτες» των μέσων νεφών. Η παρουσία των θυσανοσωρειτών γενικά προαναγγέλλει ένα θερμό μέτωπο. Η διεθνής σύντμισή τους είναι **Cc**.

Κατηγορία:Νέφη
Θυσανόστρωμα

Τα **Θυσανοστρώματα** (*Cirrostratus*) αποτελούν επίσημη κατηγορία νεφών, σύμφωνα με τον Άτλαντα νεφών που εξέδωσε το 1957 ο W.M.O. η χρήση των οποίων γίνεται από τους μετεωρολόγους και απ΄ όλα τα Γραφεία Καιρού του Κόσμου.

Πρόκειται για λεπτά νέφη που μοιάζουν με λευκά σεντόνια ή πέπλα. Σχηματίζουν μεγάλο φωτεινό κύκλο με τα χρώματα της ίριδας γύρω από τον Ήλιο, την ηλιακή άλω ή την σεληνιακή άλω. Ο φωτεινός αυτός κύκλος είναι το αποτέλεσμα από την διάθλαση που υπόκεινται οι ακτίνες του Ήλιου ή της Σελήνης καθώς προσπίπτουν στους παγοκρυστάλλους τους. Όπως οι Θύσανοι και οι Θυσανοσωρείτες έτσι και τα Θυσανοστρώματα σχηματίζονται σε ύψος 6.000 - 12.000 μέτρα. Είναι ευδιάκριτα των άλλων επειδή σχηματίζουν πέπλο με μεγάλη έκταση. Όταν αρχίζουν να πυκνώνουν τότε συνήθως ακολουθεί βροχή. Η διεθνής σύντμισή τους είναι **Cs**.

Κατηγορία:Νέφη
Υψισωρείτης

μικρογραφία|Υψισωρείτης, όπως φαίνεται σε σχολείο του Άργους.
Οι **υψισωρείτες** (*altocumulus*) αποτελούν επίσημη κατηγορία νεφών, σύμφωνα με τον Άτλαντα νεφών που εξέδωσε το 1957 ο W.M.O., η χρήση των οποίων γίνεται από τους μετεωρολόγους και από όλα τα Γραφεία Καιρού του κόσμου.

Πρόκειται για σύννεφα με σφαιρικό σχήμα. Το χρώμα τους είναι υπόλευκο ή γκρίζο. Παρουσιάζονται είτε κατά σειρές, είτε κατά ομάδες. Μοιάζουν (λόγω σχήματος) με τους θυσανοσωρείτες. Ξεχωρίζουν όμως από τον πολύ μεγάλο σφαιρικό τους όγκο. Αποτελούνται από υδροσταγονίδια, γι' αυτό και δεν παρουσιάζουν άλω, δηλαδή κύκλο γύρω από τον Ήλιο ή τη Σελήνη, αλλά μόνο ιριδισμούς, μίγμα δηλαδή από τα χρώματα του «ουράνιου τόξου», που λέγεται ίριδα. Ή μπορεί και να σχηματίσουν στέμμα, φωτεινό κύκλο με χρώματα, μικρότερο από την άλω, αλλά και κοντύτερα στο δίσκο του Ήλιου ή της Σελήνης, λόγω της περίθλασης που παθαίνει το φως του Ηλίου ή της Σελήνης όταν προσπέσει στα υδροσταγονίδια των Μέσων νεφών. 
Το ύψος που βρίσκονται οι υψισωρείτες είναι 2.500 - 6.000 μέτρα. Διαφέρουν από τους θυσανοσωρείτες και τα θυσανοστρώματα από τις σκιές που αυτοί παρουσιάζουν. Αν οι παρουσιαζόμενοι υψισωρείτες φέρονται σε διαφορετικά ύψη τότε προβλέπεται βροχή ή καταιγίδα.φακοειδή σννεφαΑΤΙΑ Η διεθνής σύντμησή τους είναι **Ac**.

Υψισωρειτες
Υψίστρωμα

thumb|right|Υψιστρώματα
Τα **Υψιστρώματα** (*Altostratus*) αποτελούν επίσημη κατηγορία νεφών, σύμφωνα με τον Άτλαντα νεφών που εξέδωσε το 1957 ο W.M.O. η χρήση των οποίων γίνεται από τους μετεωρολόγους και απ΄ όλα τα Γραφεία Καιρού του Κόσμου.

Υψιστρώματα ονομάζονται τα νέφη που παρουσιάζονται σαν πυκνά πέπλα με χρώμα ανοικτό γκρίζο προς το γαλάζιο ομοιόμορφα και αποτελούνται από υδροσταγονίδια. Εμφανίζονται με μεγάλη οριζόντια έκταση μήκους μερικών δεκάδων ή και εκατοντάδων χιλιομέτρων. Βρίσκονται σε ύψος 2.000-6.000 μέτρα. Από τα λεπτότερα υψιστρώματα μόλις που διακρίνονται οι φωτεινοί δίσκοι του Ήλιου ή της Σελήνης. Γι΄ αυτό και δεν σχηματίζονται σκιές στην επιφάνειά τους. Επίσης δεν εμφανίζουν άλω. Τα υψιστρώματα εμφανίζουν μεγαλύτερη έκταση από τα θυσανοστρώματα. Επίσης διαφέρουν από τους υψισωρείτες και τους στρωματοσωρείτες επειδή δεν εμφανίζουν σχήματα. Αν τα υψιστρώματα αυξάνουν πιθανώς αυτό να φανερώνει επικείμενη βροχή διάρκειας. Η διεθνής σύντμισή τους είναι **As**.

Κατηγορία:Νέφη
Στρώματα

thumb|right|300px|Στρώματα
Τα **Στρώματα** (*stratus*) αποτελούν επίσημη κατηγορία νεφών, σύμφωνα με τον Άτλαντα νεφών που εξέδωσε το 1957 ο Π.Μ.Ο. η χρήση των οποίων γίνεται από τους μετεωρολόγους και απ΄ όλα τα Γραφεία Καιρού του Κόσμου.

Γενικά τα "Στρώματα" είναι γκρίζα ομοιόμορφα νέφη σαν στρώματα και στη βάση και στη κορυφή τους. Ο ουρανός, όταν σκεπάζεται από τα στρώματα, είναι θαμπός, γκρίζος και βαρύς σαν μολυβένιος. Όταν ο δίσκος του ήλιου είναι ορατός η περίμετρός του φαίνεται καθαρά. Αυτά τα νέφη βρίσκονται σε ύψος κάτω των 2.500 μέτρων. Αποτελούνται από μικρές υδροσταγόνες ή και από λεπτούς πρισματικούς κρυστάλλους, ειδικά όταν επικρατεί χαμηλή θερμοκρασία. Τότε μπορεί ενδεχομένως να παρατηρηθεί και το φαινόμενο της ηλιακής άλω. Έχουν την μορφή της ομίχλης και πολλές φορές προέρχονται απ΄ αυτήν που έχει θερμανθεί και ανέρχεται.
Στις πλαγιές των βουνών πολλές φορές παρατηρούνται να μοιάζουν σαν οριζόντια υπόλευκα κουρέλια που σιγά σιγά ανυψώνονται και αυτά και σχηματίζουν στρώματα. Από τα πραγματικά "στρώματα νέφη" πέφτουν μόνο ψιχάλες βροχής. Επίσης σ΄ αυτά τα νέφη δεν παρατηρούνται ανοδικές κινήσεις ή αν υπάρξουν είναι ελάχιστες. Η διεθνής σύντμισή τους είναι **St**.

Κατηγορία:Νέφη
Μελανόστρωμα

thumb|right|300px|Μελανοστρώματα
Τα **Μελανοστρώματα** (*Nimbostratus*) αποτελούν επίσημη κατηγορία νεφών, σύμφωνα με τον Άτλαντα νεφών που εξέδωσε το 1957 ο Παγκόσμιος Μετεωρολογικός Οργανισμός και χρησιμοποιείται από τους μετεωρολόγους και απ' όλα τα Γραφεία Καιρού του Κόσμου.

Τα *Μελανοστρώματα* είναι στρώματα που αποτελούνται από νέφη τόσο πυκνά που ο Ήλιος ούτε καν ξεχωρίζει. Το χρώμα τους είναι πολύ γκρίζο και πάρα πολύ σκοτεινό σε σύγκριση με όλα τα άλλα είδη νεφών. Συνήθως καλύπτουν όλο τον ουρανό και το ύψος τους είναι από 2.500 - 6.000 μέτρα.
 
Έχουν εμφάνιση υγρή και από μακριά διαφαίνονται οι σκοτεινές γραμμές βροχής που φτάνουν συχνά μέχρι το έδαφος. Αυτά είναι πραγματικά σύννεφα βροχής. Όταν υφίσταται άνεμος πιθανόν να δείχνουν κομματιασμένα και να κινούνται με μεγάλη ταχύτητα. Θεωρούνται σύννεφα με συνεχείς βροχές, χιόνια ή ακόμα και χαλάζι. Η διεθνής σύντμησή τους είναι **Ns**.

Κατηγορία:Νέφη
Αισθητήρας μέτρησης μάζας αέρα

Ο **αισθητήρας μάζας αέρα** (MAF) πληροφορεί την ECU για την μάζα του εισερχόμενου αέρα. Ο αισθητήρας αυτός μετατρέπει την μάζα του εισερχόμενου αέρα σε ένα σήμα τάσης. Το σήμα αυτό στους περισσότερους MAF είναι αναλογικό, αλλά υπάρχουν και κάποιες σχεδιάσεις που παράγουν ψηφιακό σήμα. Βρίσκεται στον αγωγό εισαγωγής αέρα μετά το φίλτρο και πριν την πεταλούδα. Κατασκευαστικά υπάρχουν δυο τύποι αισθητήρων MAF, ο θερμού νήματος και λεπτού φιλμ. Η αρχή λειτουργίας τους είναι παρόμοια.

Το αισθητήριο (θερμό νήμα ή λεπτό φιλμ), βρίσκεται εκτεθειμένο στη ροή του αέρα εισαγωγής. Έχει επικάλυψη από πλατίνα και είναι μια αντίσταση τύπου PTC, δηλαδή όσο αυξάνει και η θερμοκρασία αυξάνει και η τιμή της αντίστασης. Η αντίσταση αυτή είναι συνδεδεμένη σε γέφυρα με άλλες τρεις αντιστάσεις. Από αυτές η μια είναι ένα θερμίστορ NTC εκτεθειμένο στον εισερχόμενο αέρα, με τιμή που καθορίζεται από την θερμοκρασία του. Οι άλλες δυο έχουν σταθερή τιμή. Με το άνοιγμα του διακόπτη, το αισθητήριο έχει μικρή τιμή αντίστασης, οπότε ο άλλος κλάδος της γέφυρας έχει μικρότερη αντίσταση από τον αριστερό. Αυτό προκαλεί μεγάλη διαφορά δυναμικού και η γέφυρα έχει μεγάλη ένταση ρεύματος. Το ρεύμα αυτό θερμαίνει γρήγορα το αισθητήριο πλατίνας σε μια συγκεκριμένη θερμοκρασία (100οC ο θερμού νήματος και 75οC ο λεπτού φιλμ) πάνω από την θερμοκρασία του περιβάλλοντος αέρα και η αντίσταση του αισθητήριου αυξάνεται. Στην στιγμιαία κατάσταση αυτή, υπάρχει ισορροπία στην γέφυρα των αντιστάσεων.

Όταν αρχίσει η ροή αέρα στον κινητήρα, ο εισερχόμενος αέρας ψύχει το αισθητήριο ανάλογα με την ταχύτητα και την θερμοκρασία του. Αυτό προκαλεί μείωση της τιμής της αντίστασής του, η οποία δημιουργεί πτώση τάσης στην γέφυρα. Αυτή είναι ανάλογη με το ρυθμό ψύξης του αισθητήριου προσπαθώντας να κρατήσει την θερμοκρασία στην αρχική τιμή της. Αυτή την πτώση τάσης είναι που “διαβάζει” η ECU και κυμαίνεται από 0,5-4,5 V, ανάλογα με την μάζα του εισερχόμενου αέρα.

Για την αποφυγή επικόλλησης σωματιδίων στο αισθητήριο, σε κάποιους τύπους θερμού νήματος, αφού κλείσει ο διακόπτης του κινητήρα, το αισθητήριο θερμαίνεται στους 1000οC για 1 δευτερόλεπτο, ώστε να καούν τυχόν ρύποι. Μέσα στον αισθητήρα είναι συνήθως ενσωματωμένος και ένας ξεχωριστός αισθητήρας θερμοκρασίας αέρα (θερμίστορ NTC) που πληροφορεί με ξεχωριστούς ακροδέκτες την ECU για την θερμοκρασία του αέρα εισαγωγής.

## Εξωτερικοί σύνδεσμοι

Κατηγορία:Όργανα μέτρησης
Κατηγορία:Τεχνολογία οχημάτων
Κατηγορία:Τεχνολογίες αερίων
Αισθητήρας απόλυτης πίεσης

Το σήμα του **αισθητήρα απόλυτης πίεσης** (MAP) χρησιμοποιείται για την μέτρηση του φορτίου του κινητήρα (σε συνάρτηση με τον αριθμό στροφών) και είναι βασικό για τον υπολογισμό της διάρκειας ψεκασμού. Ο αισθητήρας είναι συνδεδεμένος μέσω ενός σωλήνα υποπίεσης στην πολλαπλή εισαγωγής μετά την πεταλούδα γκαζιού.

Είναι ένας πιεζοηλεκτρικός αισθητήρας και αυτό σημαίνει ότι η αντίστασή του μεταβάλλεται όταν μεταβάλλεται η πίεση. Αποτελείται από ένα κύκλωμα ενίσχυσης του σήματος και ένα τσιπ πυριτίου, που επάνω του έχει 4 ηλεκτρικές αντιστάσεις συνδεδεμένες σε γέφυρα. Το τσιπ βρίσκεται μέσα σε ένα στεγανό θάλαμο που έχει μία πίεση αναφοράς (ατμοσφαιρική). Ο θάλαμος χωρίζεται σε δυο μέρη. Στο ένα βρίσκεται το τσιπ (όπου επικρατεί ατμοσφαιρική πίεση) και στο άλλο μέρος έχουμε την πίεση που θέλουμε να μετρήσουμε, δηλαδή η πίεση της πολλαπλής εισαγωγής. Όταν μεταβάλλεται η πίεση στην πολλαπλή εισαγωγής, η μεμβράνη πάνω στην οποία στηρίζεται το τσιπ κάμπτεται και αλλάζει η αντίστασή του. Επομένως αλλάζει και η τάση που διαβάζει η Μονάδα Ελέγχου Κινητήρα (**Engine Control Unit / ΕCU**), η οποία μεταφράζει την αλλαγή της τάσης σαν αλλαγή της πίεσης στην πολλαπλή εισαγωγής.

Κατηγορία:Όργανα μέτρησης
Κατηγορία:Τεχνολογία οχημάτων
Αισθητήρας θέσης πεταλούδας γκαζιού

Ο **αισθητήρας θέσης πεταλούδας γκαζιού** δίνει σήμα στην μονάδα ηλεκτρονικού ελέγχου (ECU) για την θέση και την γωνιακή ταχύτητα της πεταλούδας. Η θέση της πεταλούδας είναι μια σημαντική τιμή εισόδου για την συνάρτηση εύρεσης του φορτίου αέρα, για τον υπολογισμό του χρόνου ψεκασμού και ως πληροφορία για την επιστροφή του ενεργοποιητή πεταλούδας στην αρχική του κλειστή θέση στην περίπτωση που ενεργοποιηθεί ο διακόπτης του ρελαντί. Η γωνιακή ταχύτητα είναι αρχικά αναγκαία για την αντιστάθμιση των μεταβολών κατάστασης λειτουργίας. Η απαραίτητη ακριβής ανάλυση του σήματος καθορίζεται δια μέσου της εύρεσης του φορτίου αέρα. Για να επιτύχουμε λειτουργία του κινητήρα και καυσαέρια χωρίς προβλήματα, η μεταβολή του φορτίου και επομένως ο χρόνος ψεκασμού, πρέπει να γίνεται με όσο το δυνατό συχνότερη ψηφιακή δειγματοληψία, με τέτοιο τρόπο ώστε να παραμένει σταθερή η σχέση αέρα-καυσίμου με σφάλμα μικρότερο από 2%.

Η μεγαλύτερη μεταβολή του φορτίου αέρα στο χαρακτηριστικό διάγραμμα κινητήρα, γίνεται με μικρές γωνίες πεταλούδας σε ένα χαμηλό αριθμό στροφών, δηλ. στο ρελαντί. Οι μεταβολές της πεταλούδας κατά ±1,5ο δημιουργούν μια μεταβολή του φορτίου αέρα σχετική με την μεταβολή του συντελεστή λ κατά ±17%, ενώ η ίδια μεταβολή της γωνίας σε μεγαλύτερη γωνία πεταλούδας, έχει σχεδόν ασήμαντη επίδραση στο φορτίο αέρα. Αυτό σημαίνει ότι σε λειτουργία σε χαμηλό αριθμό στροφών, είναι απαραίτητη μια μεγαλύτερη δειγματοληψία του σήματος της γωνίας πεταλούδας.

Ο αισθητήρας αυτός είναι ένας συρόμενος βραχίονας που τοποθετείται πρεσσαριστός κατ΄ευθείαν στον άξονα της πεταλούδας γκαζιού. Οι αντιστάσεις του ποτενσιόμετρου και οι ηλεκτρικές συνδέσεις, βρίσκονται πάνω σε μια πλαστική πλακέτα βιδωμένη στο έξω μέρος του σώματος της πεταλούδας. Η τροφοδοσία γίνεται από μια σταθεροποιημένη πηγή τάσης στα 5V. Σε κάθε αύξηση της γωνίας, αντιστοιχεί μια πτώση τάσης. 

Για να υπάρξει η αναγκαία υψηλή ανάλυση του σήματος, η περιοχή μεταξύ του ρελαντί και του πλήρους φορτίου διαχωρίζεται σε δυο αντιστάτες. Σε κάθε αντιστάτη μια παράλληλη συνεχής επαφή (συλλέκτης). Ο συρόμενος βραχίονας έχει 4 επαφές, μια για κάθε αντιστάτη και συλλέκτη του ποτενσιόμετρου. Η πρώτη ομάδα αντιστάτη-συλλέκτη χρησιμοποιείται για τις γωνίες μεταξύ 0ο και 24ο και η δεύτερη μεταξύ 18ο και 90ο. Στην ECU τα σήματα της γωνίας επεξεργάζονται από δυο ξεχωριστούς αναλογοψηφιακούς μετατροπείς.

Κατηγορία:Όργανα μέτρησης
Κατηγορία:Τεχνολογία οχημάτων
Αισθητήρας στροφών και άνω νεκρού σημείου (ΑΝΣ)

Ο **αισθητήρας στροφών και άνω νεκρού σημείου** είναι ένας επαγωγικός αισθητήρας. Είναι τοποθετημένος εφαπτομενικά σε ένα γρανάζι. Το γρανάζι αυτό βρίσκεται πάνω στο βολάν του στροφαλοφόρου άξονα, είναι κατασκευασμένο από σιδηρομαγνητικό υλικό και του λείπουν δυο δόντια. Ο αισθητήρας έχει ένα μόνιμο μαγνήτη, ένα πυρήνα από μαλακό σίδηρο και ένα πηνίο από χαλκό. Όταν τα δόντια περνούν μπροστά από τον αισθητήρα, στον τελευταίο δημιουργείται μαγνητική ροή. Αυτό έχει ως αποτέλεσμα την δημιουργία εναλλασσόμενης τάσης. Η συχνότητα της εναλλασσόμενης τάσης, αυξάνει με την αύξηση του αριθμού στροφών. Μια επαρκής συχνότητα παρουσιάζεται σε ένα ελάχιστο αριθμό στροφών (περίπου 20 στροφές ανά λεπτό, σαλ). Στο σημείο του διάκενου, διαφοροποιείται το πλάτος της εναλλασσόμενης τάσης.

Ένας αναλογικο-ψηφιακός (A/D) μετατροπέας στην ηλεκτρονική μονάδα διαχείρισης (ECU), μετατρέπει την ημιτονοειδή τάση μεταβλητού πλάτους, σε μια ψηφιακή τάση με σταθερό πλάτος. Από την συχνότητα αυτή, η ECU υπολογίζει τον αριθμό στροφών του στροφαλοφόρου. Δηλαδή αν η περίοδος του σήματος είναι Τδ, τότε η περίοδος μιας περιστροφής του στροφαλοφόρου θα είναι Tn=aTδ : όπου a ο αριθμός δοντιών του σιδηρομαγνητικού γραναζιού, και ο αριθμός στροφών του κινητήρα θα είναι n=1/Tn (Hz) ή n=60/Tn (σαλ) ή αν η Τδ μετριέται σε ms n=1000/ Τδ (σαλ).

Όταν ανιχνεύεται από την ECU μια απόσταση μέσα στο σήμα, μεγαλύτερη από την προηγούμενη και από την επόμενη, αναγνωρίζεται το κενό δοντιού. Το κενό δοντιού αντιστοιχεί σε ορισμένη θέση του στροφαλοφόρου στον κύλινδρο 1. Η ECU συγχρονίζει την ανάφλεξη με αυτή την θέση του στροφαλοφόρου. Για κάθε δόντι ή διάκενο που ακολουθεί, η ECU υπολογίζει την θέση του στροφαλοφόρου, αυξάνοντας την κατά 3ο. Η διάρκεια του χρόνου που μετράται ανάμεσα σε δυο πλευρές της ορθογωνικής τάσης, διαιρείται με το 4, γι’ αυτό το ελάχιστο γωνιακό βήμα για την ρύθμιση της γωνίας του αβάνς είναι 0,75ο.

Κατηγορία:Όργανα μέτρησης
Κατηγορία:Τεχνολογία οχημάτων
Κάλφας Αχαΐας

Ο **Κάλφας** είναι χωριό της Αχαΐας, πρώην ανεξάρτητη κοινότητα (1912-1997), πρώην δημοτικό διαμέρισμα του Δήμου Τριταίας (1997-2010) και από το 2010 κ.εξ. οικισμός της ομώνυμης τοπικής κοινότητας του νεοπαγή Δήμου Ερυμάνθου.

## Γενικά στοιχεία
Είναι περικυκλωμένο από βουνά και λόφους γεμάτα πεύκα και βρίσκεται στα σύνορα Αχαΐας - Ηλείας, 45 χιλιόμετρα περίπου νοτιοδυτικά της Πάτρας. Οι κάτοικοι του ασχολούνται ως επί το πλείστον με τη κτηνοτροφία και λιγότερο με τη γεωργία. Στο χωριό υπάρχουν 2 με 3 καφενεία, ενώ δε πρέπει να παραλείψει κανείς να επισκεφθεί το εκκλησάκι του Προφήτη Ηλία, ιδιαίτερα κατά την εορτή του Αγίου Πνεύματος.

Στο χωριό ανήκει και ο μικρός οικισμός των Μασουραίικων.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Κάλφα Αχαΐας. eetaa.gr. Ανακτήθηκε: 07/11/2017.
* Ε.Ε.Τ.Α.Α. - Διοικητικές μεταβολές Κοινότητας Κάλφα Αχαΐας. eetaa.gr. Ανακτήθηκε: 07/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Τριταίας
Κατηγορία:Δήμος Ερυμάνθου
Αισθητήρας κρουστικής καύσης

Ο **αισθητήρας κρουστικής καύσης** (knock sensor) πληροφορεί την ECU για την ύπαρξη κρουστικής καύσης (πειράκια). Είναι στερεωμένος με κοχλία στο σώμα του κινητήρα, συμμετρικά ανάμεσα στους κυλίνδρους. 
 
**Ο αισθητήρας κρουστικής καύσης στις τετρακύλινδρες μηχανές:** Στις τετρακύλινδρες μηχανές συνήθως υπάρχει ένας αισθητήρας ανάμεσα στους κυλίνδρους 2 και 3, ενώ στις εξακύλινδρες υπάρχουν 2 αισθητήρες τοποθετημένοι συμμετρικά. Περιέχει ένα πιεζοηλεκτρικό στοιχείο το οποίο σε περίπτωση δόνησης παράγει ένα σήμα τάσης (παλμό). Το πλάτος του παλμού αυξάνεται με την ισχύ της δόνησης. Όταν υπάρχει κρουστική καύση, αυτή παράγει δονήσεις οι οποίες μεταφέρονται μέσω του σώματος του κινητήρα στον **αισθητήρα**. Οι δονήσεις αυτές έχουν συχνότητα περίπου 7 KHz. Όταν η ECU λαμβάνει σήμα 7 KHz από τον αισθητήρα και το μέγεθος της τάσης του σήματος είναι πάνω από ένα όριο, τότε αναγνωρίζει κρουστική καύση. Στην περίπτωση αυτή μειώνεται η γωνία αβάνς κατά ένα βήμα. Αν οι κτύποι συνεχιστούν, τότε η μείωση του αβάνς συνεχίζεται έως το σταμάτημα των κτύπων. Ταυτόχρονα με την μείωση του αβάνς , γίνεται και κάποιος εμπλουτισμός του μίγματος για να αποφευχθεί υπερθέρμανση των καυσαερίων που θα μπορούσε να καταστρέψει τον καταλύτη. Στη συνέχεια το αβάνς αρχίζει να αυξάνεται έτσι ώστε να λειτουργεί στο όριο κτυπήματος ο κινητήρας για να αποκτήσει πάλι μέγιστη απόδοση.

## Τύποι Αισθητήρων
 
Υπάρχουν δύο τύποι αισθητήρων κρουστικής καύσης, οι ευρείας ζώνης και οι στενής ζώνης: 
*Ο πρώτος τύπος παράγει ένα σήμα τάσης από μια ευρεία περιοχή συχνοτήτων δονήσεων. 
*Ο δεύτερος τύπος παράγει αξιοσημείωτη τάση μόνο στην περιοχή των 7 KHz, επομένως η ECU χρησιμοποιεί λιγότερο περίπλοκα φίλτρα σήματος. Το σήμα του αισθητήρα φιλτράρεται και ενισχύεται πριν την είσοδο στον μικροϋπολογιστή. Ο αγωγός του αισθητήρα προς την ECU είναι θωρακισμένος για την αποφυγή παρεμβολών.

Σε περίπτωση βλάβης του αισθητήρα η ECU ενεργοποιεί το πρόγραμμα έκτακτης ανάγκης  το οποίο μειώνει το αβάνς (10ο-12ο) και εμπλουτίζει το μίγμα και μειώνει  τις επιδόσεις του κινητήρα έως ότου επιδιορθωθεί η βλάβη.

Κατηγορία:Όργανα μέτρησης
Κατηγορία:Τεχνολογία οχημάτων
Αισθητήρας θερμοκρασίας

Σε ένα όχημα, ο **αισθητήρας θερμοκρασίας** κινητήρα πληροφορεί την Μονάδα Ελέγχου Κινητήρα (Engine Control Unit / ΕCU) για τη θερμοκρασία του ψυκτικού υγρού, άρα την μέση θερμοκρασία λειτουργίας του κινητήρα. Η πληροφορία αυτή είναι εξαιρετικά σημαντική για τον καθορισμό του χρόνου ψεκασμού, του χρόνου ανάφλεξης, ρύθμιση ρελαντί, λειτουργία της βαλβίδας EGR και πολλών ακόμα υποσυστημάτων.

Ο αισθητήρας αυτός βρίσκεται στο σώμα του κινητήρα, κοντά στην κυλινδροκεφαλή και στην έξοδο του νερού ψύξης. Αποτελείται από μια αντίσταση αρνητικού θερμικού συντελεστή (θερμίστορ NTC), δηλ. η τιμή της αντίστασής του μειώνεται όσο αυξάνει η θερμοκρασία. Η φίσα του αισθητήρα έχει δυο επαφές για την σύνδεσή του με την ECU. Εσωτερικά στην ECU υπάρχει μια αντίσταση σταθερής τιμής συνδεδεμένη σε σειρά με το θερμίστορ. Η γραμμή τροφοδοτείται με τάση 5V. Καθώς μεταβάλλεται η τιμή της αντίστασης στο θερμίστορ ανάλογα με τη θερμοκρασία, μεταβάλλεται η ένταση στο κύκλωμα, επομένως μεταβάλλεται και η πτώση τάσης στην αντίσταση σταθερής τιμής. Αυτή την τιμή τάσης διαβάζει η ECU για να υπολογίσει τη θερμοκρασία.

Ο αισθητήρας θερμοκρασίας αέρα πληροφορεί την ECU για τη θερμοκρασία του αέρα εισαγωγής. Με δεδομένο ότι η πυκνότητα του αέρα αλλάζει με τη θερμοκρασία, η πληροφορία αυτή χρησιμοποιείται για τον υπολογισμό της μάζας του εισερχόμενου αέρα ή ακριβέστερα για να γίνει από την ECU μια διόρθωση του αρχικού χρόνου ψεκασμού. Η θέση του αισθητήρα είναι στον αυλό εισαγωγής αέρα, πριν την πεταλούδα. Στα συστήματα μονού ψεκασμού, βρίσκεται στο μπλόκ ψεκασμού δίπλα στο μπεκ. Στα συστήματα με MAF (αισθητήρας μάζας αέρα) βρίσκεται μέσα σε αυτόν. Στα συστήματα με MAP (αισθητήρας υποπίεσης) τοποθετείται ως ξεχωριστό εξάρτημα στον σωλήνα εισαγωγής ή και σε κοινό κέλυφος με τον MAP. Κατασκευαστικά, είναι ίδιος με τον αισθητήρα θερμοκρασίας κινητήρα με μόνη διαφορά στην κατασκευή του κελύφους, έτσι ώστε το θερμίστορ να είναι εκτεθειμένο στη ροή του αέρα. Η σύνδεσή του με την ECU είναι ίδια με του αισθητήρα θερμοκρασίας όπως περιγράφεται παραπάνω.

Κατηγορία:Όργανα μέτρησης
Κατηγορία:Τεχνολογία οχημάτων
Λουδοβίκος Σούτερ

Ο **Λουδοβίκος Σούτερ** (*Jules Alexis Louis Zutter*) ήταν Ελβετός Ολυμπιονίκης στην γυμναστική.

Γεννήθηκε στις 2 Δεκεμβρίου του 1865 στη Νεσατέλ και πέθανε στις 10 Νοεμβρίου 1946. Το 1893 ήρθε μαζί με την οικογένεια του στην Πάτρα, αφού ο πατέρας *Αλέξανδρος* προσελήφθη γυμναστής στον Παναχαϊκό, ο ίδιος ο Λουδοβίκος έγινε αθλητής του Παναχαϊκού Γ.Σ.. 

Όταν προκηρύχθηκαν οι Ολυμπιακοί αγώνες της Αθήνας αποφάσισε να λάβει μέρος με τα χρώματα της πατρίδας του, της Ελβετίας. Συμμετείχε στη γυμναστική και κατέκτησε τρία μετάλλια, τα μοναδικά της Ελβετίας σε αυτούς τους Ολυμπιακούς Αγώνες. Τα μετάλλια είναι: Χρυσό στον πλάγιο ίππο, αργυρό στο γυμναστικό άλμα και αργυρό στους παράλληλους ζυγούς (δίζυγο). 

Μετά τους αγώνες επέστρεψε στην Πάτρα μαζί με τους Πατρινούς ολυμπιονίκες και γνώρισε τις ίδιες τιμές με αυτούς σαν να εκπροσώπησε τα ελληνικά χρώματα. Το 1897 με την κήρυξη του Ελληνοτουρκικού πολέμου η οικογένεια Σούτερ εγκατέλειψε την Ελλάδα και επέστρεψε στην Ελβετία. 

Ο Σούτερ στους Παναχαϊκούς αγώνες του 1896 ήταν 1ος στο μονόζυγο, 2ος στον δρόμο 400 μέτρων και 1ος στο δίζυγο.

## Παραπομπές


## Πηγές
* Κώστας Α. Κοκκοβίκας, *Αχαΐα. Περί αθλητικού παρελθόντος*, έκδοση: Ακτίνα. Επικοινωνία-Προβολή. Μονοπρόσωπη ΕΠΕ, Πάτρα 2004
* Νίκος Ε. Πολίτης, *Ο Πατραϊκός αθλητισμός*, Τόμος Β΄, *Από την εποχή του Τόφαλου ως την ίδρυση της Παναχαϊκής*, Αχαϊκές εκδόσεις, Πάτρα 1997. ISBN 960716492X
* Νίκος Ε. Πολίτης, *Ο Πατραϊκός αθλητισμός*, Τόμος Α΄, *Η πρώτη δεκαετία 1891-1900*, Αχαϊκές εκδόσεις, Πάτρα 1994. ISBN 9607164911

Κατηγορία:Ελβετοί Ολυμπιονίκες
Κατηγορία:Ελβετοί αθλητές του στίβου
Κατηγορία:Ελβετοί αθλητές της γυμναστικής
Κατηγορία:Αθλητές της γυμναστικής στους Θερινούς Ολυμπιακούς Αγώνες 1896
Κατηγορία:Αθλητές στίβου της Παναχαϊκής
Κατηγορία:Αθλητές γυμναστικής της Παναχαϊκής
Στρωματοσωρείτης

thumb|240px|Εναέρια άποψη
Οι **Στρωματοσωρείτες** (*stratocumulus*) αποτελούν επίσημη κατηγορία νεφών, σύμφωνα με τον Άτλαντα νεφών που εξέδωσε το 1957 ο W.M.O. η χρήση των οποίων γίνεται από τους μετεωρολόγους και απ΄ όλα τα Γραφεία Καιρού του Κόσμου.

Οι Στρωματοσωρείτες έχουν χρώμα γκρίζο και υπόλευκο με ασαφή σκοτεινά τμήματα. Συνήθως αποτελούν μάζες κυλινδρικών νεφών με όψη κυλινδρικού φουσκωτού στρώματος. Εμφανίζονται σε γραμμές κατά ομάδες ή σε κύματα. Πολλές φορές μοιάζουν με τους σωρείτες λόγω των ανοδικών τους κινήσεων. Αυτά τα νέφη δεν παράγουν βροχή, αλλά καμιά φορά μετατρέπονται σε μελανοστρώματα που είναι πλέον σύννεφα βροχής. Επίσης όταν είναι πυκνά παρουσιάζουν ιριδισμούς όπως οι υψισωρείτες. Αποτελούνται κυρίως από υδροσταγονίδια και σπανιότερα από χιονοκόκκους και πολύ πολύ σπάνια από κρυστάλλους χιονιού. Η διεθνής σύντμησή τους είναι **Sc**.

Κατηγορία:Νέφη
Σωρείτης

thumb|right|250px|Σωρείτες
Οι **Σωρείτες** (*cumulus*) αποτελούν επίσημη κατηγορία νεφών, σύμφωνα με τον Άτλαντα νεφών που εξέδωσε το 1957 ο Π.Μ.Ο. η χρήση των οποίων γίνεται από τους μετεωρολόγους και από όλα τα Γραφεία Καιρού του Κόσμου.

## Χαρακτηριστικά

Οι Σωρείτες είναι πυκνά νέφη με καθαρό περίγραμμα που το σχήμα τους μεταβάλλεται σταθερά. Άλλοτε μοιάζουν σαν λόφοι από αναχώματα ή σαν λευκοί θόλοι, όπως το κουνουπίδι και άλλοτε σαν τούφες από βαμβάκι. Όταν οι ακτίνες του Ήλιου πέσουν πάνω σε σωρείτες αυτές ανακλώνται με μεγάλη ένταση ενώ τα ίδια φαίνονται κατάλευκα και λάμπουν έντονα. Αποτελούνται από υδροσταγονίδια, αν και σε μερικά τμήματά τους όταν παρουσιάσουν θερμοκρασία κάτω από 0 βαθμούς Κελσίου μπορεί να σχηματίσουν παγοκρυστάλλους. Το ύψος της βάσης τους είναι κατά μέσο όρο στα 2.500 μέτρα, επομένως ανήκουν στα λεγόμενα χαμηλά νέφη.

## Σχηματισμός

Συνήθως σχηματίζονται την ημέρα, όταν στη ξηρά υφίσταται θερμός αέρας που ανυψώνεται, καθώς απαιτούνται ανοδικά ρεύματα για τον σχηματισμό τους. Αντιστρόφως, κατά την διάρκεια της νύκτας, οι σωρείτες κατά κανόνα εξαφανίζονται.

## Λαϊκή θεώρηση
Τα νέφοι σωρείτες είναι γνωστα στην καθημερινότητα και ως τα σύννεφα του καλού καιρού. Είναι όντως νέφοι καλοκαιρίας αν και μπορεί να σχηματιστούν και σε ημέρες με υψηλές θερμοκρασίες. Η εξελιξη της αύξησης του όγκου ενός νέφους σωρείτη μπορεί να οδηγήσει σε βροχόπτωση που αιφνιδιάζει που συμβολίζει την διάλυση ή καύσωνα δηλαδή μεγάλης ζέστης και ή ξηρότητας ή αποπνικτικής υγρασίας. Ή μπορεί να συμβολίζει τη διάλυση παγετού πολύ χαμηλής θερμοκρασίας και ή ξηρότητας ή υγρασίας. Μια ξαφνικη βροχόπτωση επίσης μπορεί να συμβολίζει τον ερχομό της δροσιάς ανεκτής πιθανά ευχάριστης, θερμοκρασίας και υγρασίας. Η εξελιξη της ανάπτυξης ενός νέφους σωρείτη κάποιες φορές οδηγεί στην μετατροπή του σε καταιγιδοφόρο νέφος που δημιουργεί δέος. Η εξέλιξη της αύξησης του όγκου ενός νέφους σωρείτη που σε καταιγίδα είναι μια πολύπλοκη κακοκαιρία που εκφράζει ή την κάθαρση από την δυσάρεστη εντύπωση  της ξηρότητας και της υψηλής θερμοκρασίας και τον ερχομό της καθαρότητας της δροσιάς της υγρασίας ή μπορεί να εκφράζει το ξέσπασμα των παθών της φύσης που φέρνει φόβο και καταστροφές. 

Τα νέφη αυτά είναι εκείνα που εμπλούτισαν σε μύθους την Ελληνική Μυθολογία αλλά και που ενέπνευσαν ένα πολύ μεγάλο αριθμό καλλιτεχνών ζωγράφων αλλά και αγιογράφων από την αρχαιότητα μέχρι σήμερα. Σε τέτοια νέφη αγιογραφείται από τους Χριστιανούς και η Πλατυτέρα των Ουρανών. Η διεθνής σύντμησή τους είναι **Cu**.

## Δείτε επίσης

* Σωρειτομελανίες

Κατηγορία:Νέφη
Δικηγόρος

thumb|200px|Σκίτσο που απεικονίζει έναν ''barrister'' (Βρετανό δικηγόρο) και δημοσιεύτηκε στη σουηδική εγκυκλοπαίδεια ''Nordisk familjebok'' το 1876.


**Δικηγόρος** ονομάζεται ο νομικός, ο οποίος αναλαμβάνει να παρέχει νομικές συμβουλές και νομική υποστήριξη σε κάποιον άνθρωπο ή να τον εκπροσωπήσει ενώπιον δικαστηρίου, έναντι αμοιβής.

## Ο δικηγόρος στην ελληνική έννομη τάξη
Στην Ελλάδα ο νόμος τον χαρακτηρίζει «άμισθο δημόσιο λειτουργό». Η ικανότητα εκπροσώπησης πολιτών ενώπιον των δικαστηρίων ονομάζεται *ικανότητα προς το δικολογείν*. Μπορεί να είναι είτε ελεύθερος επαγγελματίας, είτε έμμισθος (σχέση έμμισθης εντολής) είτε και τα δύο. Οι δικηγόροι ανήκουν σε επαγγελματικούς συλλόγους, τους «δικηγορικούς συλλόγους» οι οποίοι είναι Νομικά Πρόσωπα Δημοσίου Δικαίου (Ν.Π.Δ.Δ.).

Απαραίτητη προϋπόθεση για να αποκτήσει κάποιος την ιδιότητα του δικηγόρου, είναι να εγγραφεί στα μητρώα ενός δικηγορικού  συλλόγου. Στην ελληνική έννομη τάξη, η εγγραφή απαιτεί κατοχή πτυχίου τμήματος Νομικής ελληνικού Α.Ε.Ι. ή ομοταγούς ιδρύματος της αλλοδαπής, 18μηνη πρακτική άσκηση και εξετάσεις ενώπιον της αρμόδιας εξεταστικής επιτροπής, του κατά τόπου Εφετείου. Στην Ελλάδα υπάρχει δικηγορικός σύλλογος στην περιφέρεια κάθε Πρωτοδικείου.

Δεν μπορούν όλοι οι δικηγόροι να παρίστανται ενώπιον όλων των δικαστηρίων. Στην Ελλάδα οι νεοδιοριζόμενοι δικηγόροι έχουν ικανότητα παράστασης μόνο ενώπιον των Ειρηνοδικείων και των Πρωτοδικείων και ονομάζονται «δικηγόροι παρά Πρωτοδίκαις». Μετά την πάροδο τεσσάρων ετών μπορούν να προαχθούν σε «δικηγόρους παρ' Εφέταις», οπότε δύνανται να παρίστανται και ενώπιον Εφετείων, και εν συνεχεία, μετά την πάροδο τετραετίας ως δικηγόροι παρ' Εφέταις ή δεκαετίας ως δικηγόροι παρά Πρωτοδίκαις, μπορούν να προαχθούν σε «δικηγόρους παρ' Αρείω Πάγω», οπότε υπ' αυτή την ιδιότητα μπορούν να παρίστανται στα ανώτατα δικαστήρια της χώρας (Άρειο Πάγο, Συμβούλιο της Επικρατείας και Ελεγκτικό Συνέδριο).

Θεμελιώδη σημασία για το επάγγελμα-λειτούργημα του δικηγόρου στην Ελλάδα έχει ο κώδικας δικηγόρων. Μέχρι πρόσφατα ίσχυε το νομοθετικό διάταγμα 3026/1954 *περί του κώδικος των δικηγόρων* που είχε υποστεί αλλεπάλληλες τροποποιήσεις. Από τις 27 Σεπτεμβρίου 2013 ισχύει ο ν. 4194/2013 *Κώδικας Δικηγόρων* (ΦΕΚ Α 208/27-9-2013).

## Παραπομπές



Κατηγορία:Νομικά επαγγέλματα
Κατηγορία:Επιβολή του νόμου
Κατηγορία:Ποινική Δικονομία
Μυρμιδόνες

Οι **Μυρμιδόνες** ήταν αρχαίος πολεμικός λαός που κατοικούσε, σύμφωνα με τον Όμηρο, στη Φθία, δηλαδή τη σημερινή νοτιοανατολική Θεσσαλία και την περιοχή της βορειοανατολικής Φθιώτιδας, και ήταν υπήκοοι του Αχιλλέα. Σύμφωνα με άλλη παράδοση, αρχικά οι Μυρμιδόνες ήταν κάτοικοι της Αίγινας. Αυτοί δημιουργήθηκαν από τον Δία, μεταμορφώνοντας σε ανθρώπους τα μυρμήγκια του νησιού, για να μην είναι μόνος εκεί ο γιος του Αιακός και χωρίς υπηκόους.

Κατά τον Όμηρο οι Μυρμιδόνες ήταν πολεμικός λαός με αρχηγό τον Αχιλλέα. Το βασίλειό τους εκτεινόταν από τα Φάρσαλα, τον Σπερχειό ως τη Μελιταία,  τη Φθία και την Αλόπη.

Κατηγορία:Αρχαίοι λαοί της Ελλάδας
Κατηγορία:Αρχαίοι Θεσσαλοί
*
 ΣΚΧΨΒΑΣΚΨΒΣΑΒΨΑΚΨΒΑΒΧΨΑΒΨΑΣΒΗ
Σωρειτομελανίας

thumb|right|300px|Σωρειτομελανίες
Οι **Σωρειτομελανίες** (*cumulonimbi*, ενικός αριθμός: cumulonimbus) αποτελούν επίσημη κατηγορία νεφών, σύμφωνα με τον Άτλαντα νεφών που εξέδωσε το 1957 ο Π.Μ.Ο. η χρήση των οποίων γίνεται από τους μετεωρολόγους και απ΄ όλα τα Γραφεία Καιρού του Κόσμου. Είναι το μεγαλύτερο και το πιο επικίνδυνο νέφος, καθώς συνδέεται με έντονα καιρικά φαινόμενα.

## Χαρακτηριστικά

Οι Σωρειτομελανίες είναι νέφη συνήθως ογκώδη και πυκνά. Η βάση τους σχεδόν ακουμπά στο έδαφος. Έχουν πολύ μεγάλη κατακόρυφη ανάπτυξη και συνήθως την μεγαλύτερη όλων των ειδών των νεφών. Μοιάζουν περισσότερο με βουνά ή τεράστιους πύργους. Ένα τμήμα της κορφής τους παρουσιάζει οριζόντια ινώδη μορφή που μοιάζει με αμόνι. Η μεγάλη κατακόρυφη ανάπτυξή τους οφείλεται στα βίαια ανοδικά ρεύματα του αέρα, που ανυψώνουν τις κορυφές τους ακόμα και ως τα 15.000 μέτρα, εκτεινόμενα έτσι και μέσα στην τροπόπαυση, ενώ η βάση τους είναι πολύ χαμηλότερα.
right|250px|thumb|Σωρειτομελανίας φαλακρός.

Σχηματίζονται κυρίως στις ζεστές ημέρες του καλοκαιριού, τότε που οι κορυφές τους μοιάζουν σαν να κοχλάζουν κατά την συνεχή ανύψωσή τους. Λόγω δε του μεγάλου κατακόρυφου αναπτύγματός τους σχηματίζονται επίσης και στα ανώτερα στρώματα των νεφικών συστημάτων, δηλαδή στα ανώτερα στρώματα των θερμών και ψυχρών μετώπων λόγω ακριβώς της μεγάλης αστάθειας που παρουσιάζουν στις μάζες τους καθ΄ ύψος. Έτσι μέσα σ΄ αυτή την τεράστια μάζα τους παρατηρούνται ανοδικά και καθοδικά αέρια ρεύματα που μεταφέρουν υδροσταγόνες ή παγοκρυστάλλους αντίστοιχα ή και χαλάζι. Στη σκοτεινή βάση τους (εξ ου και ο όρος μελανίες) υπάρχουν τεμαχισμένα νέφη.

### Είδη
right|thumb|250px|Σωρειτομελανίας ακμοειδής πάνω από την Αργολίδα.

* σωρειτομελανίας τοξοειδής
* σωρειτομελανίας φαλακρός, δηλαδή χωρίς αμόνι.
* σωρειτομελανίας με ινώδεις αποφύσεις (capillatus)
* σωρειτομελανίας ακμοειδής (incus)

## Φαινόμενα που προκαλούν

Όταν αυτά τα νέφη σκεπάζουν όλο τον ουρανό τότε παρατηρείται μόνο η βάση τους και έτσι μοιάζουν πολύ με τα μελανοστρώματα. Ξεχωρίζουν τότε μόνο από το είδος της βροχής, αν ακολουθήσει. Από τους σωρειτομελανίες πέφτουν βίαιες και διαλείπουσες καταρρακτώδεις βροχές που συνοδεύονται συχνά και από χαλάζι. Κατ' αποτέλεσμα, αν ακολουθήσουν τέτοια καιρικά φαινόμενα, τότε μπορούμε με βεβαιότητα να υποστηρίξουμε ότι: *…ήταν σωρειτομελανίες*! Η διεθνής σύντμηση των νεφών αυτών είναι **Cb**. Οι περισσότεροι σωρειτομελανίες διαλύονται ύστερα από 15 με 20 λεπτά. Όμως όταν η ηλιακή ενέργεια είναι αρκετή, εξαιτίας της εξατμιζόμενης υγρασίας, ένα νέο νέφος μπορεί να δημιουργηθεί κοντά στο άλλο, με αποτέλεσμα η καταιγίδα να διαρκεί για ώρες. Σε κάποιες περιπτώσεις, οι σωρειτομελανίες δημιουργούν και σίφωνες.

## Δείτε επίσης
* Καταιγίδα

## Εξωτερικοί σύνδεσμοι

* http://www.clouds-online.com/ Cloud Atlas (Άτλας των Νεφών) 
* http://www.weatherpictures.nl/cb.html Weather Pictures and Storm Chasing / Cumulonimbus clouds 

Κατηγορία:Νέφη
Κάμπος Μεσσηνίας

Το τοπωνύμιο **Κάμπος Μεσσηνίας** μπορεί να αναφέρεται στους εξής οικισμούς:

*Κάμπος Αβίας Μεσσηνίας
*Κάμπος Καρδαμύλης Μεσσηνίας
Μουσθένη Καβάλας

Η **Μουσθένη Καβάλας** είναι χτισμένη στους πρόποδες του όρους Παγγαίου. Το χωριό το 2021 είχε πληθυσμό 569 κατοίκων, από 647 το 2011. Στη Μουσθένη, επίσης βρίσκεται και το δημαρχείο του Δήμου Πιερέων. Με την αλλαγή των ορίων και συγχωνεύσεων των αυτοδιοικητικών δήμων, σύμφωνα με το πρόγραμμα Καλλικράτη, η Μουσθένη καθώς και ο Δήμος Πιερέων ενσωματώθηκε στον νέο Δήμο Παγγαίου με πρωτεύουσα την Ελευθερούπολη Καβάλας. Τα χαρακτηριστικά πλακόστρωτα στενάκια της, τα πολύχρωμα αρχοντικά σπίτια χτισμένα επί τουρκοκρατίας αποτελούν ιδανική τη Μουσθένη για καλοκαιρινή αλλά και χειμερινή απόδραση. 

Στη Μουσθένη το 1915 γεννήθηκε ο Νικόλαος Μάρτης.

## Εξωτερικοί σύνδεσμοι
* Πληροφορίες και φωτογραφίες
* Πολιτιστικός Σύλλογος Μουσθένης "ΤΟ ΠΑΓΓΑΙΟ"

Κατηγορία:Χωριά της περιφερειακής ενότητας Καβάλας
Κατηγορία:Δήμος Παγγαίου
Ποδόσφαιρο το 1889

## Διεθνές ποδόσφαιρο
### Γεγονότα
*Πρώτο πρωτάθλημα ποδοσφαίρου στην Αγγλία.
*Ιδρύεται η ποδοσφαιρική ομοσπονδία της Δανίας.
*Ιδρύεται η ποδοσφαιρική ομοσπονδία της Ολλανδίας.
* Γίνεται ο πρώτος αγώνας ποδοσφαίρου ανάμεσα στην Εθνική Αγγλίας και την Εθνική Σκωτίας

### Ιδρύσεις συλλόγων
**Χάαρλεμ*
*Γουίμπλετον
*Σέφιλντ Γιουνάϊτεντ
### Πρωταθλήτριες χωρών
*Αγγλία : Πρέστον Νόρθ Έντ
### Κυπελλούχοι χωρών
*Σκωτία   : Θέρντ Λάναρακ
*Αγγλία  :  Πρέστον Νόρθ Έντ
*Βόρεια Ιρλανδία : Ντιστίλερι
*Ουαλλία : Μπάνγκορ Σίτι
### Διεθνής διοργανώσεις
### Γεννήσεις
**[[Ίμρε Σλόσσερ-Λάκατος]]* Ούγγρος, 68 φορές διεθνής με 58 γκολ.

### Θάνατοι
## Ελληνικό ποδόσφαιρο

Κατηγορία:Ποδόσφαιρο το 1889
Ποδόσφαιρο το 1890

μικρογραφία|Η Σκωτσέζικη ομάδα Κουίνς Παρκ ΠΣ φωτογραφούμενη με τα κύπελλα Σκωτίας και Γλασκόβης το 1890.

## Διεθνές ποδόσφαιρο
### Γεγονότα
### Ιδρύσεις συλλόγων
*Σερβέτ Γενεύης
*Μποέμιανς ΦΚ
*Σέντ Τζόρτζ ΦΚ (Αρχαιότερη ομάδα της Μάλτας)

### Πρωταθλήτριες χωρών
*Αγγλία : Πρέστον Νόρθ Έντ
### Κυπελλούχοι χωρών
*Σκωτία : Κουίνς Πάρκ Γκλασκώβης
*Αγγλία : Μπλάκμπερν Ρόβερς
*Βόρεια Ιρλανδία : Γκόρντον Χαϊλάντερς
*Ουαλλία : *Τσίρκ*

### Διεθνής διοργανώσεις
### Γεννήσεις
**Λισιέν Γκαμπλέν* Γάλλος, 17 φορές διεθνής.
### Θάνατοι
## Ελληνικό ποδόσφαιρο
*Ιδρύεται στην Σμύρνη ο Πανιώνιος Γ.Σ.Σ.
* Γέννηση του Γιώργου Καλαφάτη ιδρυτή του Π.Α.Ο. αθλητή του Πανελλήνιου ΓΣ.

Κατηγορία:Ποδόσφαιρο το 1890
Ποδόσφαιρο το 1891

## Διεθνές ποδόσφαιρο
### Γεγονότα
*Πρώτο πρωτάθλημα ποδοσφαίρου στην Σκωτία.
*Πρώτο πρωτάθλημα ποδοσφαίρου στην Βόρεια Ιρλανδία.
*Πρώτο πρωτάθλημα ποδοσφαίρου στην Αργεντινή.
### Ιδρύσεις συλλόγων
*Πενιαρόλ Μοντεβιδέο
*Φ.Κ. Μπρύζ
*Κόβερντυ
*Β.Κ. Βέιλε
*Τζουργκάρντεν Στοκχόλμης
*Ρέιπας Λάχτι
*Α.Ι.Κ. Σόλνα Στοκχόλμης
*Σέλτικ Μπέλφαστ

### Πρωταθλήτριες χωρών
*Αγγλία : Έβερτον
*Βόρεια Ιρλανδία : Λίνφιλντ
*Σκωτία : Ντουπάρτον - Ρέιτζερς Γκλασκώβης (Συμπρωταθλήτριες)
*Αργεντινή : Σέντ Άντριους
### Κυπελλούχοι χωρών
*Σκωτία : Χάρτς οφ Μιντλόθιαν
*Αγγλία : Μπλάκμπερν Ρόβερς
*Βόρεια Ιρλανδία : Λίνφιλντ
*Ουαλλία : 

### Διεθνής διοργανώσεις
### Γεννήσεις
### Θάνατοι
## Ελληνικό ποδόσφαιρο
*Ιδρύεται στην Πάτρα ο Παναχαϊκός Γ.Σ..
*Ιδρύεται στην Αθήνα ο Πανελλήνιος Γ.Σ..
*Ιδρύεται στην Σμύρνη ο Απόλλων Γ.Σ..

Κατηγορία:Ποδόσφαιρο το 1891
Ποδόσφαιρο το 1892

## Διεθνές ποδόσφαιρο
### Γεγονότα
*Ιδρύεται η ποδοσφαιρική ομοσπονδία της Σιγκαπούρης, η αρχαιότερη στην Ασία.Και πρώτη διοργάνωση κυπέλλου με νικήτρια την Σιγκαπούρ Εντζίνιερ
*ιδρύεται η ποδοσφαιρική ομοσπονδία της Νοτίου Αφρικής, η αρχαιότερη στην Αφρική.
### Ιδρύσεις συλλόγων
*Βιτέσε Άρνεμ
*Λίβερπουλ Φ.Κ.
**Σαντιάγκο Γουόντερερς*
*Νιούκαστλ Γιουνάϊτεντ
**Τσέλτεχαμ Τάουν*

### Πρωταθλήτριες χωρών
*Αγγλία : Σάντερλαντ
*Σκωτία : Ντουπάρτον
*Βόρεια Ιρλανδία : Λίνφιλντ
### Κυπελλούχοι χωρών
*Σκοτία : Σέλτικ Γκλασκόβης
*Αγγλία : Γουέστ Μπρόμιτς Άλμπιον
*Βόρεια Ιρλανδία : Λίνφιλντ

### Διεθνής διοργανώσεις
### Γεννήσεις
**Πιέρ Σαριγκέι*  Γάλλος,21 φορές διεθνής.
**Ανρί Μπόρ* Γάλλος, 18 φορές διεθνής με 6 γκολ.
### Θάνατοι
## Ελληνικό ποδόσφαιρο

Κατηγορία:Ποδόσφαιρο το 1892
Ποδόσφαιρο το 1893

## Διεθνές ποδόσφαιρο
### Γεγονότα
*Ιδρύεται η ποδοσφαιρική ομοσπονδία της Αργεντινής
### Ιδρύσεις συλλόγων
*Νταντί Φ.Κ.
**Φ.Κ. Γκίλιχαμ*
**Όξφορντ Γιουνάιτεντ*
*Στουτγκάρδη
*Φ.Κ. Πόρτο
*Σπάρτα Πράγας
*Σλάβια Πράγας
*Μπόλντ Κλούμπ 93΄Κοπερχάγης
*Φ.Κ. Μπάσελ
*Τζένοα
### Πρωταθλήτριες χωρών
*Αγγλία : Σάντερλαντ
*Βόρεια Ιρλανδία : Λίνφιλντ
*Σκοτία : Σέλτικ Γκλασκόβης

### Κυπελλούχοι χωρών
*Αγγλία : Γουλβερχάμπτον Γουόντερερς
*Σκωτία  : Κουίνς Πάρκ Γκλασκώβης
*Βόρεια Ιρλανδία : Λίνφιλντ

### Διεθνής διοργανώσεις
### Γεννήσεις
**Ρεμόν Ντιμπλί* Γάλλος, 31 φορές διεθνής με 4 γκολ.
### Θάνατοι
## Ελληνικό ποδόσφαιρο

Κατηγορία:Ποδόσφαιρο το 1893
Ποδόσφαιρο το 1894

μικρογραφία|Ποδοσφαιρικός αγώνας μεταξύ Σκωτίας και Αγγλίας στο Σέλτικ Παρκ τον Απρίλιο του 1894.

## Διεθνές ποδόσφαιρο
### Γεγονότα
*Πρώτο πρωτάθλημα Β΄κατηγορίας στην Αγγλία.

### Ιδρύσεις συλλόγων
*Καρλσρούη
*Σουόνσι
*Φέρστ Βιέννα
**Σπόρτιγκ Κλάμπ Βρυξελών*
*Γκάις Γκέτεμποργκ
**Ρέντχιλ Φ.Κ.*
**Χάστινγκ Γιουνάιτεντ*
*Ντουπάρτον
### Πρωταθλήτριες χωρών
*Αγγλία : Σάντερλαντ
*Αγγλία Β΄: Λίβερπουλ Φ.Κ.
*Βόρεια Ιρλανδία : Γκλέντοραν Μπέλφαστ
*Γαλλία : (USFSA) Στάνταρντ Παρί
*Σκοτία : Σέλτικ Γκλασκόβης
*Σκοτία Β΄: Χιμπέρνιαν Εδιμβούργου

### Κυπελλούχοι χωρών
*Σκωτία : Ρέιντζερς Γκλασκώβης
*Αγγλία : Νότς Κάουντυ
*Βόρεια Ιρλανδία : Ντιστίλερυ

### Διεθνείς διοργανώσεις
### Γεννήσεις
### Θάνατοι
## Ελληνικό ποδόσφαιρο
*Ιδρύεται ο Πειραϊκός Σύνδεσμος.

Κατηγορία:Ποδόσφαιρο το 1894
Ποδόσφαιρο το 1897

## Διεθνές ποδόσφαιρο
### Γεγονότα
### Ιδρύσεις συλλόγων
*Γιουβέντους
*Ι.Φ.Κ. Νορέπινγκ 
*Ινιόν Σεν Ζιλουάζ
*Ρεντ Σταρ ΦΚ
### Πρωταθλήτριες χωρών
*Αγγλία : Άστον Βίλα
*Αγγλία Β΄: Φ.Κ. Νότς Κάουντυ
*Βέλγιο : Ρασίνγκ Ουάϊτ Βρυξελών
*Βόρεια Ιρλανδία : Γκλέντοραν Μπέλφαστ
*Γαλλία : (USFSA) Στάνταρντ Παρί
*Σκωτία : Χάρτς οφ Μιντλόθιαν
*Σκωτία Β΄: Πάτρικ Θίλστ
*Σουηδία : Οργκίτε Γκέτεμποργκ
*Γιβαλτάρ : Φ.Κ. Τζουμπίλι

### Κυπελλούχοι χωρών
*Σκωτία :Ρέιντζερς Γκλασκώβης
*Αγγλία : Άστον Βίλα
*Βόρεια Ιρλανδία : Κλίφτονβιλ

### Διεθνής διοργανώσεις
### Γεννήσεις
**Αντόλφο Μπαλοντσιέρι* Ιταλός, 47 φορές διεθνής με 25 γκολ.
**Άλεκ Μόρτον* Σκώτος, 31 φορές διεθνής με 5 γκολ.
### Θάνατοι
## Ελληνικό ποδόσφαιρο
*Ο Κώστας Νεγροπόντης γεννήθηκε στην Κωνσταντινούπολη. Ήταν ποδοσφαιριστής με διεθνή καριέρα, από τους ιδρυτές της ΑΕΚ, προπονητής. Μία φορά διεθνής.

Κατηγορία:Ποδόσφαιρο το 1897
Ποδόσφαιρο το 1898

## Διεθνές ποδόσφαιρο
### Γεγονότα
*Ιδρύεται η ποδοσφαιρική ομοσπονδία της Ιταλίας και διοργανώνει το πρώτο πρωτάθλημα.
### Ιδρύσεις συλλόγων
*Ολιμπίκ Μαρσέιγ (Γαλλία)
*Ζιροντέν Μπορντό (Γαλλία)
*Γιάνγκ Μπόυς Βέρνης (Βέλγιο)
*Αθλέτικ Μπιλμπάο (Ισπανία)
*Βάσκο Ντα Γκάμα Μοντεβίδεο (Ουρουγουάη) 
*Γκένκ (Βέλγιο)
*Κρουσάνιερς Μπέλφαστ (Βόρεια Ιρλανδία)
*Πόρτσμουθ (Αγγλία)
*Ονιόν Σπορτίβ Βουλώνης (Γαλλία)

### Πρωταθλήτριες χωρών
*Αγγλία : Σέφιλντ Γουένσντεϊ
*Αγγλία Β΄: Μπάρνλεϊ
*Βέλγιο : Φ.Κ. Λιέγη
*Βόρεια Ιρλανδία : Λίνφιλντ
*Γαλλία : (USFSA) Στάνταρντ Παρί
*Σκοτία : Σέλτικ Γκλασκόβης
*Σκοτία Β΄: Κιλμάνροκ
*Σουηδία : Οργκίτε Γκέτεμποργκ
*Γιλβατάρ : Φ.Κ. Τζουμπίλι
*Ελβετία : Γκρασχόπερς Ζυρίχης

### Κυπελλούχοι χωρών
*Σκοτία : Ρέιντζερς Γκλασκόβης
*Αγγλία : Νότιγχαμ Φόρεστ
*Βόρεια Ιρλανδία : Λίνφιλντ

### Διεθνείς διοργανώσεις
### Γεννήσεις
**Φράνκ Κινόρ* Ουαλλός, 32 φορές διεθνής.
**Φλοριμόν Βαν Χάλμε* Βέλγος, 39 φορές διεθνής με 2 γκολ.
**Ιβάν Τάις* Βέλγος , 20 φορές διεθνής με 9 γκολ.
### Θανάτοι
## Ελληνικό ποδόσφαιρο
*Ολοκληρωμένη μετάφραση των κανονισμών ποδοσφαίρου απο τα Αγγλικά στα Ελληνικά απο τον Ι.Χρυσάφη.
*Διοργάνωση πρώτου πρωταθλήματος ποδοσφαίρου στην Σμύρνη.
*23.9.1898 σε φιλικό αγώνα : Πανελλήνιος Γ.Σ. - Ποδηλατικός Όμιλος Αθηνών 4-4
* Ρεβάνς του προηγούμενου αγώνα :Ποδηλατικός Όμιλος Αθηνών - Πανελλήνιος Γ.Σ. 1-0

Κατηγορία:Ποδόσφαιρο το 1898
Ποδόσφαιρο το 1899

## Διεθνές ποδόσφαιρο
### Γεγονότα
### Ιδρύσεις συλλόγων
*Φεβρουάριος - Βέρντερ Βρέμης
*Άιντραχτ Φρανκφούρτης
*Μπαρτσελόνα
*Φερεντσβάρος Τόρνα Βουδαπέστης
*Ρουέν (Γαλλία)
*Σάμροκ Ρόβερς Δουβλίνου
*Βίκινγκ Στάβανγκερ
*Κ.Ρ. Ρεϊκιάβικ
*Μίλαν
*Νασιονάλ Μοντεβιδέο
*Σέρκλ Μπρίζ
*Γκλίναβον
*Ραπίντ Βιέννης
*Κάρντιφ Σίτι

### Πρωταθλήτριες χωρών
*Αγγλία :Άστον Βίλα
*Αγγλία Β΄ :Μάντζεστερ Σίτι
*Βέλγιο :Φ.Κ. Λιέγη
*Βόρεια Ιρλανδία :Ντιστίλερι Μπέλφαστ
*Γαλλία :(USFSA) Λε Χαβρ
*Ελβετία : Φ.Κ. Αγγλοαμέρικαν Ζυρίχης
*Ιταλία : Τζένοα
*Ολλανδία : Ρ.Α.Π. Άμστερνταμ
*Σκωτία : Ρέιτζερς Γκλασκώβης
*Σκωτία Β΄: Κιλμάνροκ
*Σουηδία : Οργκίτε Γκέτεμποργκ
*Γιλβατάρ : Φ.Κ. Άλμπιον
*Γερμανία : Βόρεια Λίγκα Φ.Κ. Φράϊμπουργκ 
### Κυπελλούχοι χωρών
*Σκωτία : Σέλτικ Γλασκώβης
*Αγγλία : Σέφιλντ Γιουνάιτεντ
*Βόρεια Ιρλανδία : Λίνφιλντ

### Διεθνής διοργανώσεις
### Γεννήσεις
**Λιν Σκοτ Ντέιβις* Ουαλλός ,23 φορές διεθνής με 6 γκολ.
**Λουΐτζι Μπουρλάντα* Ιταλός ,19 φορές διεθνής με 1 γκολ.
**Φιλίπ Μπορναντέλ* Γάλλος ,23 φορές διεθνής με 3 γκολ.
**Γκαμπριέλ Ανό* Γάλλος ,12 φορές διεθνής.
**Πολ Νικολά* Γάλλος , 35 φορές διεθνής με 16 γκολ.

### Θάνατοι
## Ελληνικό ποδόσφαιρο
*Προκήρυξη *αγώνων ποδοσφαίρου* από την Ελληνική κυβέρνηση.
*18 Ιανουαρίου - Φιλικό παιχνίδι στην Πάτρα : Παναχαϊκός Γ.Σ. - Αγγλικό πλοίο *BOXIER* 4-2
*15 Φεβρουαρίου - Φιλικό παιχνίδι στην Πάτρα :Παναχαϊκός Γ.Σ. - Αγγλικό πλοίο *BOXIER* 4-0

Κατηγορία:Ποδόσφαιρο το 1899
Ποδόσφαιρο το 1900

μικρογραφία|Ποδοσφαιρικός αγώνας το 1900.

## Διεθνές ποδόσφαιρο
### Γεγονότα
*28 Ιανουαρίου - Ιδρύεται στην Λειψία η ποδοσφαιρική ομοσπονδία της Γερμανίας
*Ιδρύεται η ποδοσφαιρική ομοσπονδία της Μάλτας
*Διοργάνωση του πρώτου πρωταθλήματος ποδοσφαίρου στην Ουρουγουάη
*Τουρνουά επίδειξης ποδοσφαίρου κατά τη διάρκεια των Ολυμπιακών αγώνων στο Παρίσι , τελικός *Άπτον Παρκ* (Αγγλία) - *Κλαμπ Φρανσέ Παρί* (Γαλλία) 4-0
### Ιδρύσεις συλλόγων
*Μπάγερν Μονάχου
*ΦΚ Νυρεμβέργη
*Καϊζερσλάουτερν
*Εσπανιόλ Βαρκελώνης
*Λάτσιο
*Φλοριάνα Βαλέτας
*ΑΦΚ Άγιαξ

### Πρωταθλήτριες χωρών
*Αγγλία :Άστον Βίλα
*Αγγλία Β΄ :*Δε Γούνεντσνταϊ*
*Βέλγιο :Ρασίνγκ Ουάϊτ Βρυξελών
*Βόρεια Ιρλανδία :Σέλτικ Μπέλφαστ
*Γαλλία :(USFSA) Λε Χάβρ
*Γιλβατάρ :Φ.Κ. Ίχελες
*Ελβετία Γκρασχόπερς Ζυρίχης
*Ιταλία :Τζένοα
*Ολλανδία :Χ.Β.Β. Ντε Χάαγκ
*Ουρουγουάη :Κρίκετ Κλάμπ Μοντεβιδέο
*Σκωτία :Ρέιντζερς Γκλασκώβης
*Σκωτία Β΄:Πάτρικ Θίλστ
*Σουηδία :Α.Ι.Κ. Σόλνα Στοκχόλμης

### Κυπελλούχοι χωρών
*Σκοτία :Σέλτικ Γκλασκόβης
*Αγγλία : Μπάρυ Τάουν
*Βόρεια Ιρλανδία : Κλίφτονβιλ

### Διεθνείς διοργανώσεις
*Ολυμπιακοί αγώνες 
*# Ηνωμένο Βασίλειο
*# Γαλλία
*# Βέλγιο

### Γεννήσεις
**Μορίς Ζιλίς* Βέλγος , 23 φορές διεθνής με 8 γκολ.
### Θάνατοι
## Ελληνικό ποδόσφαιρο
*Γεννήθηκε ο Γιάννης Ανδριανόπουλος μετέπειτα ιδρυτής και ποδοσφαιριστής του ΑΠΣ Πειραιά και του Ολυμπιακού, πρόεδρος του Ολυμπιακού,Ε.Π.Ο. Και Ε.Π.Σ. Πειραιώς.1 φορά διεθνής.
Κατηγορία:Ποδόσφαιρο το 1900
Software bug

**Software bug** είναι ένα λάθος, σφάλμα, αποτυχία, ή ελάττωμα σε ένα πρόγραμμα λογισμικού που το οδηγεί σε ανεπιθύμητη συμπεριφορά (π.χ. εμφάνιση λανθασμένου αποτελέσματος). Τα περισσότερα bugs προέρχονται από ανθρώπινα λάθη ή σφάλματα που γίνονται είτε στον πηγαίο κώδικα είτε στον σχεδιασμό/αρχιτεκτονική του προγράμματος, και μερικά προέρχονται από την εσφαλμένη παραγωγή κώδικα από έναν μεταγλωττιστή. Αναφορές που λεπτομερώς καταγράφουν τα bugs σε ένα πρόγραμμα αποκαλούνται συνήθως **αναφορές bugs**, αναφορές σφαλμάτων, αναφορές προβλημάτων, αναφορές αλλαγών, και τα λοιπά.

Τα bugs μπορεί να έχουν μια ποικιλία επιδράσεων, με διάφορα επίπεδα δυσχέρειας προς τον χρήστη του προγράμματος. Μερικά bugs έχουν μόνο μια λεπτή επίδραση στην λειτουργικότητα του προγράμματος, και μπορούν έτσι να παραμείνουν μη ανιχνευθέντα για πολύ καιρό. Σοβαρότερα bugs μπορεί να προκαλέσουν στο πρόγραμμα πάγωμα που οδηγεί σε αδυναμία εκτέλεσης.

Τα αποτελέσματα των bugs μπορούν να είναι εξαιρετικά σοβαρά. Λόγω ενός bug, ο πρωτότυπος πύραυλος Ariane 5 της Ευρωπαϊκής Διαστημικής Υπηρεσίας καταστράφηκε σε λιγότερο από 1 λεπτό μετά την εκτόξευση. Τον Ιούνιο του 1994, ένα CH-47_Chinook της RAF (Βασιλικής Πολεμικής Αεροπορίας της Αγγλίας) συνετρίβη στο Mull of Kintyre, σκοτώνοντας 29 άτομα. Αυτό καταχωρήθηκε αρχικά ως ανθρώπινο λάθος, αλλά μια έρευνα από το *Computer Weekly* αποκάλυψε επαρκή στοιχεία για να πειστεί η Βουλή των Λόρδων ότι μπορεί να είχε προκληθεί από ένα bug λογισμικού στο αεροσκάφος.

## Δείτε επίσης
* Γκρέις Μάρει Χόπερ, η δημιουργός του όρου "bug"

Κατηγορία:Προγραμματισμός
Ποδόσφαιρο το 1895

## Διεθνές ποδόσφαιρο
### Γεγονότα
*Ιδρύεται η ποδοσφαιρική ομοσπονδία της Ελβετίας.
*Ιδρύεται η ποδοσφαιρική ομοσπονδία της Χιλής.
*Ιδρύεται η ποδοσφαιρική ομοσπονδία του Βελγίου.
### Ιδρύσεις συλλόγων
*Φλαμέγκο Ρίο
*Φορτούνα Ντύσελντορφ
*Σέλμπουρν Δουβλίνου
*Ντάρινγκ Μόλεμπεργκ
*Όλνταμ Αθλέτικ
**Γέοβιλ Τάουν*
**Στ΄Τζόρτζ Αμβούργου*

### Πρωταθλήτριες χωρών
*Αγγλία : Σάντερλαντ
*Αγγλία Β΄ : Φ.Κ. Μπέρι
*Βόρεια Ιρλανδία : Λίνφιλντ
*Γαλλία : (USFSA) Στάνταρντ Παρί
*Σκωτία : Χάρτς οφ Μιντλόθιαν
*Σκωτία β΄: Χιμπέρνιαν Εδιμβούργου

### Κυπελλούχοι χωρών
*Σκωτία : Στ΄ Μπερνάντ
*Αγγλία : Άστον Βίλα
*Βόρεια Ιρλανδία : Λίνφιλντ

### Διεθνείς διοργανώσεις

### Γεννήσεις
**Λουΐτζι Τσεβενίνι* Ιταλός, 29 φορές διεθνής.
**Αντόνιο Μπρούνα* Ιταλός.
### Θάνατοι
**Χένρι Άλλεν* Βρετανός ποδοσφαιριστής.
## Ελληνικό ποδόσφαιρο
*Πρώτη προσπάθεια μετάφρασης των κανονισμών ποδοσφαίρου από τα αγγλικά στα ελληνικά από τον Α. Βλαστό.
*20/2/1895 *Εις Πάτρας εσυστάθη ο ΣΕΓΑΣ και υπεγράφη την 20/2/1895 πρώτον ιδρυτικόν υπό Φωκιανού, [[Χρήστος Κορύλλος|Χρ. Κορύλλου]] Προέδρου Παναχαϊκού, Δημ Μητσοπούλου Γ. Γρ. Παναχαϊκού, ιατρού Αιμ. Γερούση Προέδρου ΓΕΠ, ιατρού Θ. Τσουνούκα Γ. Γρ. ΓΕΠ* (Τινος Σπ. Σαγιάς εις Αχαϊκά Χρονικά τ. 15, 97, 100).

Κατηγορία:Ποδόσφαιρο το 1895